Anexa nr. X la Ordinul MMAP nr.

**CONTRACT DE MANDAT**

Nr. /

Având în vedere prevederile cuprinse în:

- Legea nr. 216/2004 privind înființarea Administrației Naționale de Meteorologie, cu modificările și completările ulterioare;

- Hotărârea Guvernului nr. 1405/2004 pentru aprobarea Regulamentului de organizare și funcționare a Administrației Naționale de Meteorologie, cu modificările și completările ulterioare;

- Ordinul ministrului mediului, apelor și pădurilor nr. ………./………..privind componența Consiliului de Administrație al Administrației Naționale de Meteorologie;

- Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare;

- Ordonanța de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare;

- Hotărârea Guvernului nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, cu modificările ulterioare;

- Art. 1913 -1919, art. 1924, precum şi ale art. 2009-2042 din Legea nr. 287/2009 privind Codul civil, cu modificările si completările ulterioare;

Se încheie prezentul contract de mandat.

**CAPITOLUL I**

**Părțile contractante (Părți)**

**Art.** **1- Ministerul Mediului, Apelor și Pădurilor** cu sediul în București, Bulevardul Libertății, nr.12, sector 5, reprezentat prin ministrul mediului, apelor și pădurilor domnul  **XXXXXXXXXXXXXXXXX,**

și

**Domnul/Domnul/doamna xxxxxxxxxxx,** cetățean xxxxxxxx, născută la data de zzllaaaa, cu domiciliul în xxxxxxxxxxx, Municipiul xxxxxxxxx, Str. xxxxxxxxx nr. xxxxxxxx, bl. xxxxxx, sc. x, et.x, ap. x, Sector x, identificată cu C.I. seria XX, nr. xxxxxx, emis de SPCLEP Sector x, la data de zzllaaa, CNP: xxxxxxxxxxxxx, în calitate de membru provizoriu al Consiliului de Administrație,

denumite colectiv **„Părțile"** și individual **„Partea"/„Fiecare Parte",** au convenit să încheie prezentul contract (Contract) de mandat, cu respectarea următoarelor clauze:

**CAPITOLUL** II

**Obiectul contractului**

**Art. 2 - (1)** În urma acordului de voință intervenit între părți, **Ministerul Mediului, Apelor și Pădurilor** încredințează domnului/doamnei **Xxxxxxxxxxxxxxxxx** administrarea activității **Administrației Naționale de Meteorologie (denumită în continuare Regie),** pe baza unor obiective și indicatori de performanță, stabilite în concordanță cu bugetul de venituri și cheltuieli aprobat, în schimbul unei remunerații, potrivit celor stabilite în Anexa la prezentul contract, în condițiile legii.

**(2)** Prin prezentul contract, domnul/doamna **Xxxxxxxxxxxxxxxxx** se obligă să participe la administrarea Regiei, în conformitate cu prevederile legale în vigoare și va avea ca obiectiv creșterea performanțelor economice ale acesteia în condițiile întăririi disciplinei financiare.

**(3)** Obiectivul stabilit la alin. (2) va fi dus la îndeplinire cu respectarea dispozițiilor Legii nr. 216/2004 privind înființarea Administrației Naționale de Meteorologie, cu modificările și completările ulterioare, Hotărârii Guvernului nr. 1405/2004 pentru aprobarea regulamentului de organizare și funcționare a Administrației Naționale de Meteorologie, cu modificările și completările ulterioare, Ordonanței Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările și completările ulterioare, ale prevederilor prezentului contract, în limitele obiectului de activitate al Administrației Naționale de Meteorologie cu respectarea competențelor exclusive, rezervate de lege și de Statut, Consiliului de Administrație.

**(4)** Indicatorii de performanță, se pot actualiza anual, prin act adițional, semnat și

însușit de ambele părți, pe baza bugetului de venituri și cheltuieli aprobat potrivit prevederilor legale în vigoare la data actualizării, în termen de 30 de zile de la aprobarea acestuia.

**(5)**  În scopul realizării obiectului prezentului contract, domnul/doamna **Xxxxxxxxxxxxxxxxx** va exercita atribuțiile stabilite prin Statut și legislația în vigoare, împreună cu ceilalți membri ai Consiliului de Administrație.

**(6)** Locul de desfășurare a activității va fi la sediul Administrației Naționale de Meteorologie sau în alte locații stabilite sau utile, în limite rezonabile, la datele fixate pentru ținerea ședințelor Consiliului de Administrație.

**CAPITOLUL III**

**Durata contractului**

**Art. 3 —** Prezentul Contract se încheie, pentru o perioadă de 4 ani, cu începere de la data numirii prin Ordinul ministrului mediului, apelor și pădurilor nr. ………………………../202X, până la data de zzllaaaa.

**CAPITOLUL IV**

**Remunerația mandatarului. Modalitatea de plată**

**Art. 4 — (1)** Domnul/doamna **Xxxxxxxxxxxxxxxxx**, beneficiază de o indemnizație fixă brută lunară în cuantum de xxxxx lei, stabilită în conformitate cu prevederile legale în vigoare la data încheierii contractului.

*Indemnizația fixa brută lunară nu poate depăși de maximum 3 ori media pe ultimele 12 luni a câștigului salarial mediu brut lunar pentru activitatea desfășurată conform obiectului principal de activitate înregistrat de regia autonomă, la nivel de clasă, conform clasificației activităților din economia națională, comunicat de Institutul Național de Statistică anterior numirii.*

**4 — (2)** Indemnizația fixă se plăteşte MANDATARULUI lunar.

**4 — (3)** Plata indemnizației fixe se face în contul bancar …………………………… deschis la banca…………………... având ca titular pe Domnul/doamnaXxxxxxxxxxxxxxxxx.

**4 — (4)** Se rețin direct de către Regie și se virează de către aceasta impozitele, taxele și contribuțiile cu reținere la sursă, în conformitate cu reglementările și dispozițiile legale.

**4 — (5)** Plata indemnizației lunare este condiționată de participarea Mandatarului la şedința ordinară a Consiliului de Administrație din luna respectivă. In cazul încălcării obligației de participare la şedința ordinară a Consiliului de Administrație, domnul/doamnaXxxxxxxxxxxxxxxxx nu va fi remunerat în luna respectivă.

**CAPITOLUL V**

**Drepturile și obligațiile ca membru al Consiliului de Administrație**

**Art. 5 —** Domnul/doamna **Xxxxxxxxxxxxxxxxx**, în calitate de membru provizoriu al Consiliului de Administrație, are următoarele drepturi:

**a)**  de a primi lunar remunerația stabilită conform art. 4;

b) de a deconta, pe baza documentelor justificative și în condițiile legii, cheltuielile de deplasare (cazare, transport, diurnă) și a altor cheltuieli realizate în interesul Regiei, în țară și în străinatate, în limitele aprobate pentru aceste cheltuieli prin bugetele de venituri și cheltuieli;

**c)**  de a-i fi încheiată de către Regie o asigurare pentru răspundere profesională pentru activitatea desfășurată în această calitate de membru al Consiliului de Administrație, prima de asigurare fiind achitată de Regie pentru fiecare administrator în conformitate cu Hotărârea Consiliului de Administrație;

**d)** de informare nelimitată asupra activității Regiei, având acces la toate locațiile și documentele privitoare la activitatea acesteia;

**e)** de a obține, justificat, asistența de specialitate contractată de Regie pentru fundamentarea deciziilor luate în cadrul Consiliului de Administrație, ca de exemplu, dar fără a se limita la audituri, investigații anti-frauda, analiza de plată și cantitativă, altele.

**Art. 6 —** Domnul/doamna **Xxxxxxxxxxxxxxxxx** declară că:

**a)** a luat cunoștință de prevederile Regulamentului Consiliului de Administrație;

**b)** nu se află în nici una dintre situațiile de incompatibilitate sau concurență prevăzute de reglementări legale imperative în vigoare;

**c)**  pe perioada derulării mandatului său va acționa cu prudență și diligența unui bun proprietar.

**Art.**  **7 — (1)** Domnul/doamna **Xxxxxxxxxxxxxxxxx** are obligațiile prevăzute de lege, Statut și Regulamentul de Organizare și Funcționare a Administrației Naționale de Meteorologie pentru funcția de membru în Consiliul de Administrație, în care sens este datoare să aducă la îndeplinire obiectivele Regiei, dispunând de următoarele prerogative (competențe/atribuții legale), exercitate în mod colectiv împreună cu ceilalți membri ai consiliului, dar fără a se limita la acestea, astfel:

**a)** stabilirea direcțiilor principale de activitate și de dezvoltare ale Regiei prin strategia de dezvoltare a acesteia, asigurâdu-se de existența resurselor financiare și umane necesare pentru atingerea obiectivelor strategice;

**b)** respectarea sistemului contabil și de control financiar și aprobarea planificării financiare;

**c)** numirea și revocarea directorilor selectați potrivit prevederilor OUG nr. 109/2011;

**d)** solicitarea revizuirii și aprobării planului de management al directorilor Regiei;

**e)** aprobarea șiîncheierea contractelor de mandat cu directorii selectați potrivit prevederilor OUG nr. 109/2011, negocierea indicatorilor de performanță și stabilirea remunerației acestora;

**f)** monitorizarea performanței activității directorilor prin (dar fără a se limita la acestea) solicitarea de informări pe probleme punctuale specifice și/sau rapoarte de activitate periodice;

**g)** verificarea **î**ndeplinirii obligațiilor stabilite de organele de control, cu respectarea dispozițiilor legale;

**h)** pregătirea raportului anual de activitate pentru Ministerul Mediului, Apelor și Pădurilor;

**i)** stabilirea limitei de sumă pentru care directorul general poate semna contracte cu terții fără aprobarea Consiliului de Administrație;

**j)** aprobarea organigramei Regiei;

**k)** asigurarea coordonării activității Regiei;

**I)** stabilirea de prerogative directorului general în vederea negocierii cu reprezentanții salariaților a contractului colectiv de muncă;

**m)** analiza trimestrială sau de câte ori este nevoie, a activității directorilor executivi, cu luarea măsurilor ce se impun în vederea îmbunătățirii activității Regiei;

**n)** aprobarea regulamentului de organizare și funcționare a Regiei și a structurilor teritoriale;

**o)** avizarea proiectului bugetului anual de venituri și cheltuieli;

**p)** avizarea situațiilor financiare anuale ale Regiei pe care le înaintează Ministerului Mediului, Apelor și Pădurilor;

**q)** aprobarea investițiilor ce urmează a se realiza de către Regie în condițiile prevederilor legale în vigoare;

**r)**  aprobarea folosirii fondurilor de rezervă prevăzute de lege;

**s)** analiza și aprobarea rapoartelor periodice privind realizarea indicatorilor aprobați prin bugetul de venituri și cheltuieli, pe baza balanței de verificare și aprobarea măsurilor pentru desfășurarea activității Regiei în condiții care să asigure echilibrul bugetului de venituri și cheltuieli;

**t)**  aprobarea vânzării, achiziționării, închirierii de imobile, în condițiile legii;

**u)** mandatarea reprezentanților Regiei în Adunări Generale ale Acționarilor la societățile la care Regia deține acțiuni;

**v)** îndeplinirea oricăror alte atribuții.

**(2)** Domnul/doamna **Xxxxxxxxxxxxxxxxx** are obligația:

**a)** de a-și exercita mandatul cu prudență și diligența unui bun administrator, cu loialitate, în interesul Regiei, fără să primească ordine și instrucțiuni speciale din partea vreunei autorității publice tutelare sau a unui terț;

**b)** de a nu exercita concomitent mai mult de 3 (trei) mandate de administrator în întreprinderi publice al căror sediu se află pe teritoriul Romaniei, cu respectarea restricțiitor/limitărilor impuse prin prezentul Contract și prevederile legate aplicabile;

**c)** de a respecta Regulamentul de organizare și funcționare al Consiliului de Administrație și reglementările interne ale Administrației Naționale de Meteorologie și de a participa la procesul de luare a deciziilor din cadrul Consiliului de Administrație;

**d)** de a respecta orice cerințe referitoare la etică, conflict de interese și alte obligații prevăzute de legislația aplicabilă în legătură cu funcția sa;

**e)** de a se asigura că regia își îndeplinește obligațiile legale către părțile interesate, prin respectarea unui set de valori și standarde;

**f)** de a nu efectua, determina, ori de a nu permite efectuarea, în niciun moment, de declarații nereale sau înșelătoare cu privire la Regie sau la activitatea sa, ori în legătură cu furnizarea serviciilor sau oricăror produse sau servicii proiectate, fabricate, distribuite sau furnizate de Regie;

**g)** de a respecta orice altă interdicție, restricție, limitare impusă de prevederile legate aplicabile funcțiilor de conducere în cadrul întreprinderilor publice;

**h)** de a întocmi și a îndeplini planul de administrare al întregului Consiliu de Administrație selectat conform OUG nr. 109/2011, în care vor fi incluse obligatoriu următoarele obiective de performanță:

- reducerea pierderilor;

- creșterea productivității muncii;

- reducerea valorii creanțelor neîncasate/asigurarea cash flow-lui;

- reducerea plăților restante;

- creșterea procentului de realizare a atenționărilor și avertizărilor meteorologice;

- realizarea planului de investiții din surse proprii și de la bugetul de stat în limita subvențiilor alocate;

**i)** de a îndeplini toate actele necesare și utile pentru realizarea obiectului de activitate al Regiei;

**j)** de a participa la toate ședintele Consiliului de Administrație, în nume propriu, potrivit prevederilor legale și statutare sau să acorde mandat de reprezentare unui alt administrator;

**k)** de a nu cesiona Contractul altei persoane;

**l)** de a participa la un program de inducție cu durata minimă de o săptămână, în care să aibă întâlniri cu cele mai importante departamente ale întreprinderii publice și cu reprezentanții autorității tutelare, dar și sesiuni de instruire în domeniul guvernanței corporative sau alte domenii necesare activității Regiei.

**CAPITOLUL VI**

**Obligațiile și drepturile Ministerului Mediului, Apelor și Pădurilor**

**Art. 8 -** Ministerului Mediului, Apelor și Pădurilor prin Regie are următoarele obligații:

**a)** să asigure domnului/doamnei **Xxxxxxxxxxxxxxxxx** deplină libertate în administrarea activității Regiei, în îndeplinirea sarcinilor și obligațiilor care fac obiectul prezentului Contract, în limitele prevăzute de lege, de Statut și de prezentul contract;

**b)**  să platească domnului/doamnei **Xxxxxxxxxxxxxxxxx** toate drepturile bănești potrivit art. 4 din prezentul Contract și să suporte costurile asigurării de răspundere profesională a acestuia;

**c)**  să deconteze domnului/doamnei **Xxxxxxxxxxxxxxxxx** cheltuielile efectuate în interesul Regiei, pe bază de documente justificative;

**d)** să acorde domnului/doamnei **Xxxxxxxxxxxxxxxxx** celelalte drepturi prevăzute în prezentul contract;

**e)**  să acorde domnului/doamnei **Xxxxxxxxxxxxxxxxx** sprijinul pentru rezolvarea problemelor curente și organizarea activității Regiei;

**f)** să asigure fondurile, condițiile de muncă și dotările necesare pentru desfășurarea activității.

**Art. 9 -** Ministerului Mediului, Apelor și Pădurilor prin Regie are următoarele drepturi:

**a)**  să pretindă domnului/doamnei **Xxxxxxxxxxxxxxxxx** să-și îndeplinească toate obligațiile stipulate în legislația în vigoare și în prezentul Contract;

**b)** să pretindă domnului/doamnei **Xxxxxxxxxxxxxxxxx** să-și îndeplinească toate atribuțiile și obligațiile cu diligența unui bun administrator, cu loialitate și în interesul Regiei;

**c)** să pretindă domnului/doamnei **Xxxxxxxxxxxxxxxxx** realizarea indicatorilor din bugetul de venituri și cheltuieli, precum și îndeplinirea obiectivelor și indicatorilor de performanță prevăzuți în Anexa la prezentul Contract;

**d)** să analizeze gradul de îndeplinire a obiectivelor și performanțelor domnului/doamnei **Xxxxxxxxxxxxxxxxx**;

**e)** să pretindă domnului/doamnei **Xxxxxxxxxxxxxxxxx** să păstreze confidențialitatea tuturor informațiilor legate de activitatea ori operațiunile Regiei, atât pe durata mandatului cât și pe o perioada de 3 ani de la data încetării mandatului, indiferent de modul de încetare a acestuia.

**f)** la daune-interese din partea domnului/doamnei **Xxxxxxxxxxxxxxxxx** în cazul în care acesta îi cauzează prejudicii de orice natură în urma neîndeplinirii sau îndeplinirii în mod defectuos a obligațiilor ce îi incumbă, în temeiul dispozițiilor legale aplicabile și ale prezentului Contract.

**CAPITOLUL VII**

**Loialitate, confidențialitate, clauză de neconcurență**

**Art. (10) - (1)** Domnul/doamna **Xxxxxxxxxxxxxxxxx** este obligată să-și exercite mandatul cu loialitate, să folosească capacitatea de muncă și experiența profesională în interesul Regiei, comportându-se în activitatea sa cu loialitate față de Regie, ca un conducător al propriei sale afaceri.

**(2)**  Pe durata executării prezentului contract, administratorul nu va putea fi director, administrator, membru al directoratului ori al consiliului de supraveghere, cenzor sau, după caz, auditor intern ori asociat cu răspundere nelimitată, la alți operatori economici concurenți sau având același obiect de activitate și nu va putea presta alte activități sau să ocupe funcții care, potrivit legislației în vigoare, sunt incompatibile cu calitatea de administrator.

**(3)** Domnului/doamnei **Xxxxxxxxxxxxxxxxx** îi sunt interzise orice activități în beneficiul unor operatori economici concurenți, altor operatori economici cu același domeniu de activitate sau al unor operatori economici ce se află în relații de comerț cu Regia. Această interdicție se extinde și asupra soției dânsului precum și asupra rudelor și afinilor acestuia până la gradul al IV-lea inclusiv.

**(4)** Pe toată durata prezentului contract și timp de 3 (trei) ani după încetarea acestuia, domnul/doamna **Xxxxxxxxxxxxxxxxx** este obligată să nu divulge informațiile confidențiale și secretele referitoare la activitatea Regiei care sunt prezentate cu acest caracter conform legii, la care are acces în calitatea de administrator și nu va face nici un fel de declarații sau afirmații negative publice, în mediul de afaceri cu privire la Regie, activitatea, angajații sau acționarii acesteia. Sintagma "informații Confidențiale" înseamnă și include:

**a)** termenii contractuali și orice informații cu privire la partenerii de afaceri, clienții, agenții, salariații, antreprenorii, investitorii sau furnizorii Regiei, precum și condițiile în baza cărora Regia desfășoară activități economice cu fiecare dintre aceste persoane;

**b)** programe de calculator (inclusiv codul, sursa și codul de obiect) sau programul soft dezvoltat, modificat sau folosit de Regie;

**c)** informații cu privire la planurile de viitor ale Regiei, inclusiv, însă fără a se limita la planuri de extindere la noi produse, zone geografice, segmente de piață sau servicii, orice informații care ar putea fi incluse în mod obișnuit în situațiile financiare ale Regiei, inclusiv, dar fără a se limita la suma activului, pasivului, valorii nete, veniturilor, cheltuielilor sau venitului net al Regiei, cu excepția acelor informații a căror dezvăluire este autorizată conform reglementărilor interne ale Regiei sau cele care sunt publice sau trebuie făcute publice datorită unor prevederi legale. Pentru evitarea oricăror confuzii, situațiile financiare ale Regiei sunt publice, precum și orice alte informații pentru care Regia are o obligație legală de a le face publice;

**d)** orice alte informații dobândite de domnul/doamna **Xxxxxxxxxxxxxxxxx** în cursul exercitării mandatului său, despre care s-ar putea aprecia, în mod rezonabil, că reflectă vulnerabilități ale Regiei, și care ar ajuta un competitor sau un potențial competitor al Regiei pentru a concura cu succes împotriva Regiei;

**e)** orice copii ale tuturor informațiilor menționate mai sus, cu excepția situațiilor în care aceste copii sunt solicitate de o instanță judecătorească sau de o altă autoritate publică, în condițiile prevăzute de lege și numai în măsura și în scopurile pentru care informațiiile au fost solicitate, cu condiția, totuși, ca domnul/doamna **Xxxxxxxxxxxxxxxxx** să notifice mai întâi Regia, în scris, cu privire la solicitarea informațiilor și să coopereze cu aceasta în cazul în care Regia dorește să obțină o protecție corespunzătoare.

**(5)** În cazul încălcării obligației de confidențialitate domnul/doamna **Xxxxxxxxxxxxxxxxx** este obligată să plătească Regiei daune-interese, pentru eventuale prejudicii aduse acesteia.

**(6)** Nicio prevedere din această secțiune nu va fi interpretată în sensul împiedicării Consiliului de Administrație să dezvăluie, în condițiile stabilite în prezentul Contract, informații către public sau către autorități, în cazul în care astfel de dezvăluiri sunt impuse de lege.

**(7)** Dacă domnul/doamna **Xxxxxxxxxxxxxxxxx** are într-o anumită operațiune, direct sau indirect, interese contrare intereselor Regiei trebuie să îi înștiințeze despre aceasta pe ceilalți administratori și pe auditorii interni și să nu ia parte la nici o deliberare privitoare la această operațiune. Aceeași obligație se păstrează în cazul în care, într-o anumită operațiune, știe ca sunt interesate soția sa, rudele ori afinii săi până la gradul al IV-lea inclusiv.

**(8)** Este interzisă creditarea de către Regie a domnului/doamnei **Xxxxxxxxxxxxxxxxx** prin intermediul unor operațiuni precum:

**a)**  acordarea de împrumuturi;

**b)** acordarea de avantaje financiare cu ocazia sau ulterior încheierii cu Regia de operațiuni de livrare de bunuri, prestări de servicii sau executare de lucrări;

**c)** garantarea directă ori indirectă, în tot sau în parte, a oricăror împrumuturi acordate domnului/doamnei **Xxxxxxxxxxxxxxxxx**, concomitentă ori ulterioară acordării împrumutului;

**d)** garantarea directă ori indirectă, în tot sau în parte, a executării de către domnul/doamna **Xxxxxxxxxxxxxxxxx** a oricăror alte obligații personale ale acestora față de terțe persoane;

**e)** dobândirea cu titlu oneros ori plată, în tot sau în parte, a unei creanțe ce are drept obiect un împrumut acordat de o terță persoană domnului/doamnei **Xxxxxxxxxxxxxxxxx** ori o altă prestație personală a acestuia. Aceste prevederi sunt aplicabile și operatiunilor în care sunt interesați soția, rudele ori afinii până la gradul al IV-lea ai domnului/doamnei **Xxxxxxxxxxxxxxxxx**. De asemenea, dacă operațiunea privește o societate comerciala la care domnul/doamna **Xxxxxxxxxxxxxxxxx** este administrator ori deține, singur sau împreună cu una dintre persoanele sus-menționate, o cotă de cel putin 20% din valoarea capitalului social subscris.

**CAPITOLUL VIII**

**Răspunderea părților**

**Art. 11 - (1)** Neîndeplinirea și/sau îndeplinirea necorespunzătoare a obligațiilor asumate de către Părți prin prezentul contract atrage răspunderea părții responsabile.

**(2)** Administratorul răspunde, în condițiile legii, pentru nerespectarea dispozițiilor legale, a prevederilor prezentului contract, a planului de administrare, precum și a prevederilor Statutului și va suporta, în solidar cu ceilalți membri ai Consiliului de Administrație toate consecințele patrimoniale și nepatrimoniale, de natură comercială, economică sau de orice altă natură, generate de neîndeplinirea și/sau îndeplinirea necorespunzătoare, cu intenție sau din neglijență, conform prevederilor legale, a obligațiilor sale contractuale.

**(3)** Administratorul răspunde în condițiile legii civile, comerciale sau penale, după caz, pentru daunele produse Regiei prin acte de neglijență gravă sau de conduită ilicită intenționată dovedită, prin utilizarea abuzivă a fondurilor gestionate sau prin orice alt act contrar intereselor Regiei, constatate potrivit legii.

**CAPITOLUL IX**

**Forța majoră**

**Art.12 - (1)** Forța majoră exonerează Părțile de răspundere în conformitate cu prevederile legale.

**(2)** Prin caz de forță majoră se înțeleg împrejurările insurmontabile și exterioare voinței părților intervenite ulterior încheierii Contractului cum ar fi: războaie, inundații, cutremure, incendii, mobilizări, rechiziții, embargo, acte de guvernare și alte asemenea împrejurări independente de voința părților.

**(3)** Partea care invocă forța majoră va notifica cealaltă parte în termen de 5 (cinci) zile calendaristice despre apariția, respectiv încetarea acesteia și va lua toate măsurile rezonabile în scopul de a diminua daunele eventuale ce ar rezulta în urma intervenirii unei asemenea cauze.

**(4)** La prirnirea notificării prevăzute mai sus, părțile se vor consulta de îndată și vor hotărî asupra acțiunilor și/sau măsurilor ce trebuie întreprinse în interesul comun, în scopul limitării ori depășirii efectelor cazului de forță majoră. Fiecare parte va depune toate eforturile rezonabile pentru a reduce cât mai mult posibil efectele rezultând din forță majoră.

**(5)** Dacă notificarea privind începutul sau încetarea cazului de forță majoră nu s-a transmis conform condițiilor stabilite, partea în culpă este responsabilă de prejudiciile provocate celeilalte părți, întrucât nu a făcut dovada existenței cazului de forță majoră.

**CAPITOLUL X**

**Modificarea contractului**

**ART.13 - (1)** Prevederile prezentului contract pot fi modificate sau completate, după o prealabilă notificare, cu acordul ambelor părți, prin act adițional. Contractul este guvernat de legea română și se execută cu bună credință.

**(2)** Prezentul Contract, prin acesta întelegându-se toate și oricare dintre Anexele sau actele sale adiționale, poate fi modificat/completat în oricare dintre clauzele sale, atâta timp cât nu se aduce atingere prevederilor legale imperative în vigoare, ordinii publice și bunelor moravuri.

**(3)** Contractul va fi adaptat corespunzător reglementărilor legale ulterioare încheierii acestuia, care îi sunt aplicabile, cu acordul ambelor părți.

**CAPITOLUL XI**

**Încetarea contractului**

**Art. 14 — (1)** Prezentul contract încetează prin:

**a)** expirarea perioadei mandatului pentru care a fost încheiat;

**b)** revocarea domnului/doamnei **Xxxxxxxxxxxxxxxxx** de catre Ministerul Mediului, Apelor și Pădurilor în cazul în care nu s-au negociat și aprobat în termenul legal indicatorii de performanță stabiliți în baza obiectivelor din planul de administrare, fără plata de daune interese;

**c)** renunțarea domnului/doamnei **Xxxxxxxxxxxxxxxxx** la mandatul de administrator încredințat, în condițiile legii și a prevederilor statutare, cu notificare prealabilă de 30 zile, fără plata de despăgubiri;

**d)** decesul sau punerea sub interdicție judecătorească a domnului/doamnei **Xxxxxxxxxxxxxxxxx**;

**e)** în cazul în care Ministerul Mediului, Apelor și Pădurilor este luat de o altă autoritate tutelară;

**f)** intervenirea unui caz de incompatibilitate sau a unei interdicții prevăzute de lege, constatat potrivit legii;

**g)** apariția unei situații de forță majoră care face imposibilă continuarea executării prezentului Contract;

**h)** acordul Părților încheiat în formă scrisă.

**(2) -** La data încetării prezentului Contract, domnul/doamna **Xxxxxxxxxxxxxxxxx** este obligată să înapoieze Regiei toate actele și documentele deținute în exercitarea atribuțiilor sale, pe bază de proces verbal, precum și toate activele încredințate pentru a fi folosite de către acesta în baza acestui Contract și toate celelalte obligații sau răspunderi scadente și neîndeplinite dinainte de încetarea prezentului Contract vor fi îndeplinite integral, în pofida încetării acestui Contract, cu excepția situației în care Ministerul Mediului, Apelor și Pădurilor solicită încetarea oricărei activități a administratorului.

**(3)** Părțile sunt de acord ca încetarea prezentului Contract, indiferent de cauză, să nu afecteze îndeplinirea obligațiilor care decurg din acesta, dacă acestea sunt scadente și neexecutate înainte de data încetării Contractului.

**(4)** La data încetării prezentului Contract, indiferent de motiv, domnul/doamna **Xxxxxxxxxxxxxxxxx** va prezenta în mod obligatoriu Ministerului Mediului, Apelor și Pădurilor în termen de 30 zile, raportul său privind activitatea de mandat și va preda sarcinile sale administrative administratorului nou numit sau celorlalți membrii ai Consiliului de Administrare.

**CAPITOLUL XII**

**Legea aplicabilă. Limba contractului. Litigii**

**Art. 15 —** Prezentul Contract este încheiat și semnat de către părți în limba română.

**Art. 16 —** Eventualele litigii izvorâte din încheierea, executarea, modificarea, încetarea sau înterpretarea clauzelor prezentului contract se rezolvă pe cale amiabilă. În lipsa unei înțelegeri amiabile, litigiile vor fi soluționate la instanțele judecătorești competente române.

**CAPITOLUL XIII**

**Dispoziții finale**

**ART.17 — (1)** Prevederile prezentului contract se completează cu dispozițiile Legii nr.31/1990, republicată, cu modificările și completările ulterioare, ale Codului Civil, precum și cu cele ale celorlalte acte normative în vigoare incidente în materie.

**(2)** Trimiterile la dispoziții legate din cuprinsul prezentului Contract se consideră ca fiind efectuate la cele similare în cazul în care acestea au fost modificate, completate sau abrogate.

**(3)** Dacă anumite clauze ale prezentului contract devin ineficiente, nule, ilegale sau inaplicabile din punct de vedere juridic, validitatea, legalitatea și aplicabilitatea celorlalte prevederi ale Contractului nu va fi afectată. În asemenea situații, părțile convin să renegocieze cu bună-credință orice clauză devenită ineficientă din punct de vedere juridic, adăugând clauza astfel renegociată prevederilor prezentului contract.

**(4)** Toate notificările pe care părțile și le adresează reciproc în baza prezentului contract se efectuează în scris și se transmit prin fax, e-mail, scrisoare recomandată cu confirmare de primire sau curier rapid la adresele indicate în preambulul prezentului contract. În funcție de situația concretă, părțile vor opta cu bună-credință și în mod rezonabil pentru cel mai adecvat mijloc de notificare dintre cele menționate anterior, astfel încât notificarea să își atingă scopul și să contribuie la îndeplinirea obligațiilor contractuale ce revin părților.

**(5)** Orice comunicare, înștiințare, solicitare, instrucțiune sau alt document de comunicat, în baza prezentului contract, de către o parte la cealaltă parte, va fi în formă scrisă și va fi considerată ca fiind comunicată în momentul primirii, dacă este înmânată personal, prin curier sau serviciu de curierat, sau de către executorul judecătoresc, la data transmiterii, dacă este transmisă prin email, fax sau altă transmisie prin cablu, sau la data primirii documentului, dacă este trimis prin poșta recomandată.

**(6)** În cazul în care oricare dintre părțile contractante își schimbă adresa la care dorește să primească comunicări/înștiințări, aceasta va notifica în scris cealaltă parte în acest sens. Noua adresă va fi considerată adresa la care urmează să fie trimise toate înștiințările în baza prezentului contract numai după ce cealaltă parte contractantă a fost informată cu privire la schimbarea respectivă.

**(7)** Prezentul contract de mandat se completează cu prevederile legale privind regiile autonome, ale Codului Civil, ale hotărârii privind regulamentul de organizare și funcționare al Administrației Naționale de Meteorologie, precum și cu dispozițiile legale speciale.

**Art. 18 -** Prezentul Contract de mandat constituie Anexă la Ordinul ministrului mediului, apelor și pădurilor nr. .

Prezentul Contract de mandat a fost încheiat azi, , în trei exemplare originale, dintre care câte unul pentru fiecare parte și unul pentru Administrația Națională de Meteorologie.

**MINISTERUL MEDIULUI, APELOR ȘI PĂDURILOR**

**MINISTRUL MEDIULUI, APELOR ȘI PĂDURILOR**

**Xxxxxxxxxxxxxxxxx Xxxxxxxxxxxxxxxxx**